#

# Smernica č. 15/2021 o postupe pri morálnom oceňovaní

Gestorský útvar: sekcia stredných škôl, tel.: 02/59 374 457 ev. č.: 2021/13932:1-A2230

Minister školstva, vedy, výskumu a športu Slovenskej republiky vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky smernicu:

###

### Príležitosti morálneho oceňovania

Minister školstva, vedy, výskumu a športu (ďalej len „minister“) udeľuje morálne ocenenie (ďalej len „ocenenie“) každoročne pri príležitosti

* + 1. Dňa učiteľov 28. marca a
		2. Medzinárodného dňa študentstva 17. novembra.

### Ocenenie pri príležitosti Dňa učiteľov

* 1. Minister udeľuje ocenenie pri príležitosti Dňa učiteľov
		1. pedagogickým zamestnancom a odborným zamestnancom,
		2. vysokoškolským učiteľom, výskumným pracovníkom a umeleckým pracovníkom vysokých škôl,
		3. vyslaným učiteľom a vyslaným lektorom slovenského jazyka v zahraničí, pedagogickým zamestnancom škôl s vyučovacím jazykom slovenským v zahraničí, fyzickým osobám, ktoré pôsobia v oblasti medzinárodnej spolupráce, alebo predstaviteľom slovenských krajanských spolkov v zahraničí,
		4. iným fyzickým osobám, ktoré pôsobia v oblasti športu, vedy a techniky, ktorých výkon práce súvisí s výchovou a vzdelávaním, okrem žiakov a študentov podľa čl. 3 ods. 1.
	2. Minister pri príležitosti Dňa učiteľov udeľuje
		1. Veľkú medailu sv. Gorazda,
		2. Malú medailu sv. Gorazda,
		3. Ďakovný list sv. Gorazda.
	3. Minister udeľuje Veľkú medailu sv. Gorazda
		1. pedagogickým zamestnancom a odborným zamestnancom za celoživotnú prácu a mimoriadne výsledky celoštátneho významu alebo medzinárodného významu dosiahnuté vo výchove a vzdelávaní alebo v odbornej starostlivosti o deti a žiakov,
		2. vysokoškolským učiteľom, výskumným pracovníkom a umeleckým pracovníkom vysokých škôl za celoživotnú prácu a mimoriadne výsledky celoštátneho významu alebo medzinárodného významu,
		3. vyslaným učiteľom a vyslaným lektorom slovenského jazyka v zahraničí, pedagogickým zamestnancom škôl s vyučovacím jazykom slovenským v zahraničí, fyzickým osobám, ktoré pôsobia v oblasti medzinárodnej spolupráce, alebo predstaviteľom slovenských krajanských spolkov v zahraničí, za celoživotnú prácu a mimoriadne výsledky celoštátneho významu alebo medzinárodného významu v oblasti podpory vyučovania slovenského jazyka alebo vyučovania v slovenskom jazyku v zahraničí a prezentácie Slovenskej republiky v zahraničí,
		4. iným fyzickým osobám, za celoživotnú prácu a mimoriadne výsledky dosiahnuté v oblasti športu, vedy a techniky, ktorých výkon práce súvisí s výchovou a vzdelávaním.
	4. Minister udeľuje Malú medailu sv. Gorazda
		1. pedagogickým zamestnancom a odborným zamestnancom za významný podiel na rozvoji školstva Slovenskej republiky,
		2. vysokoškolským učiteľom, výskumným pracovníkom a umeleckým pracovníkom vysokých škôl za významný podiel na rozvoji vysokého školstva Slovenskej republiky,
		3. vyslaným učiteľom a vyslaným lektorom slovenského jazyka v zahraničí, pedagogickým zamestnancom škôl s vyučovacím jazykom slovenským v zahraničí, fyzickým osobám, ktoré pôsobia v oblasti medzinárodnej spolupráce, alebo predstaviteľom slovenských krajanských spolkov v zahraničí, za dlhoročnú prácu a významný podiel v oblasti podpory vyučovania slovenského jazyka alebo vyučovania v slovenskom jazyku v zahraničí a prezentácie Slovenskej republiky v zahraničí,
		4. iným fyzickým osobám, za významné výsledky dosiahnuté v oblasti športu, vedy a techniky, ktorých výkon práce súvisí s výchovou a vzdelávaním.
	5. Minister udeľuje Ďakovný list sv. Gorazda
		1. pedagogickým zamestnancom a odborným zamestnancom za mimoriadny prínos v oblasti výchovy a vzdelávania alebo mimoriadny prínos k profesijnému rozvoju pedagogických zamestnancov a odborných zamestnancov,
		2. vysokoškolským učiteľom, výskumným pracovníkom a umeleckým pracovníkom vysokých škôl za mimoriadny prínos pre vysoké školstvo,
		3. vyslaným učiteľom a vyslaným lektorom slovenského jazyka v zahraničí, pedagogickým zamestnancom škôl s vyučovacím jazykom slovenským v zahraničí, fyzickým osobám, ktoré pôsobia v oblasti medzinárodnej spolupráce, alebo predstaviteľom slovenských krajanských spolkov v zahraničí, za mimoriadne výsledky dosiahnuté v oblasti podpory vyučovania slovenského jazyka alebo vyučovania v slovenskom jazyku v zahraničí a prezentácie Slovenskej republiky v zahraničí,
		4. iným fyzickým osobám, za mimoriadny prínos v oblasti športu, vedy a techniky, ktorých výkon práce súvisí s výchovou a vzdelávaním.
	6. Ocenenému sa odovzdáva spolu s Veľkou medailou sv. Gorazda alebo s Malou medailou sv. Gorazda aj listina o jej udelení.
	7. Ocenenie pri príležitosti Dňa učiteľov možno spojiť s finančným darom alebo vecným darom.

### Ocenenie pri príležitosti Medzinárodného dňa študentstva

* 1. Minister udeľuje ocenenie pri príležitosti Medzinárodného dňa študentstva
		1. žiakom základných škôl, žiakom stredných škôl a žiakom základných umeleckých škôl,
		2. študentom.
	2. Minister pri príležitosti Medzinárodného dňa študentstva udeľuje Cenu sv. Gorazda
		1. žiakom základných škôl, žiakom stredných škôl a žiakom základných umeleckých škôl a  za mimoriadne výsledky celoštátneho významu alebo reprezentáciu Slovenskej republiky v zahraničí v študijnej oblasti, záujmovo-umeleckej oblasti, výskumno-vývojovej oblasti, za mimoriadny športový výkon alebo za humánny čin v predchádzajúcom školskom roku,
		2. študentom za mimoriadne výsledky celoštátneho významu alebo reprezentáciu Slovenskej republiky v zahraničí v študijnej oblasti, umeleckej oblasti, výskumno-vývojovej oblasti, za mimoriadny športový výkon alebo za humánny čin v predchádzajúcom akademickom roku.
	3. Ocenenému sa odovzdáva spolu s Cenou sv. Gorazda aj listina o jej udelení.
	4. Ocenenie pri príležitosti Medzinárodného dňa študentstva možno spojiť s finančným darom alebo vecným darom.

### Predkladanie návrhov

* 1. Návrhy na ocenenie predkladá sekcii, v  pôsobnosti ktorej je morálne oceňovanie pedagogických zamestnancov a morálne oceňovanie odborných zamestnancov (ďalej len „príslušná sekcia“),
		1. podľa čl. 2 ods. 1 písm. a)
			1. riaditeľ školy,
			2. zriaďovateľ školy,
			3. ústredný orgán štátnej správy,
			4. okresný úrad v sídle kraja,
			5. obec alebo samosprávny kraj.
		2. podľa čl. 2 ods. 1 písm. b) sekcia, v  pôsobnosti ktorej sú vysoké školy, alebo rektor,
		3. podľa čl. 2 ods. 1 písm. c) sekcia, v  pôsobnosti ktorej je medzinárodná spolupráca,
		4. podľa čl. 2 ods. 1 písm. d)
			1. sekcia, v  pôsobnosti ktorej je šport, Národné športové centrum alebo Slovenská asociácia univerzitného športu, ak ide o oblasť športu,
			2. sekcia, v  pôsobnosti ktorej je veda a technika alebo Slovenská akadémia vied, ak ide o oblasť výskumu a vývoja.
	2. Návrhy na ocenenie podľa čl. 2 ods. 1 môžu príslušnej sekcii, predložiť aj
1. odborová organizácia, ktorá zastupuje osoby podľa čl. 2 ods. 1 písm. a) a b),
2. štatutár priamo riadenej organizácie ministerstva.
	1. Na návrh na ocenenie riaditeľa školy, ktorý predložil sám za seba, sa neprihliada.
	2. Riaditeľ školy, zriaďovateľ školy, obec alebo samosprávny kraj predkladá návrh na ocenenie prostredníctvom okresného úradu v sídle kraja.
	3. Návrhy na ocenenie predkladá príslušnej sekcii
		1. podľa čl. 3 ods. 1 písm. a)
			1. riaditeľ školy,
			2. zriaďovateľ školy,
			3. obec alebo samosprávny kraj,
			4. okresný úrad v sídle kraja,
			5. štatutár priamo riadenej organizácie ministerstva,
		2. podľa čl. 3 ods. 1 písm. b) rektor.
	4. Ak ide o návrh na ocenenie pre pedagogických zamestnancov a odborných zamestnancov alebo pre žiakov základných škôl, žiakov základných umeleckých škôl alebo žiakov  stredných škôl, môže ho vypracovať aj príslušná sekcia, na základe vlastného podnetu alebo podnetu sekcií ministerstva, v  pôsobnosti ktorých sú materské školy, základné školy, stredné školy, základné umelecké školy a školské zariadenia.
	5. Návrh na ocenenie za právnickú osobu predkladá jej štatutár. Návrh na ocenenie za okresný úrad v sídle kraja predkladá jeho prednosta.
	6. Návrh na udelenie ocenenia pri príležitosti Dňa učiteľov sa predkladá do 31. januára príslušného kalendárneho roka.
	7. Návrh na udelenie ocenenia pri príležitosti Medzinárodného dňa študentstva sa predkladá do 30. septembra príslušného kalendárneho roka.
	8. Navrhovateľ zodpovedá za obsahovú stránku návrhu na ocenenie, ktorý predkladá prostredníctvom elektronického formuláru.
	9. Návrh na udelenie ocenenia pri príležitosti Dňa učiteľov a  návrh na udelenie ocenenia pri príležitosti Medzinárodného dňa študentstva sa predkladajú prostredníctvom elektronického formuláru zverejneného na webovom sídle Ministerstva školstva, vedy, výskumu a športu Slovenskej republiky.

### Komisia pre morálne oceňovanie

* 1. Návrhy na ocenenie posudzuje Komisia pre morálne oceňovanie (ďalej len „komisia“) zriadená podľa osobitného vnútorného predpisu.[[1]](#footnote-1)) Minister rozhoduje o udelení ocenenia na základe odporúčaní komisie.
	2. Minister rozhoduje o počte udelených ocenení pred zasadnutím komisie na ich posúdenie.
	3. Minister môže udeliť ocenenie aj na základe vlastnej iniciatívy nad rámec návrhov.

### Finančné zabezpečenie

Náklady na ocenenia sa uhrádzajú z rozpočtu ministerstva; minister rozhoduje o vyčlenení finančných prostriedkov na tento účel na príslušný kalendárny rok.

**Čl. 7**

**Osobitné ustanovenia počas trvania mimoriadnej situácie, núdzového stavu alebo výnimočného stavu**

* 1. Počas trvania mimoriadnej situácie, núdzového stavu alebo výnimočného stavu môže minister udeliť morálne ocenenie aj v náhradnom termíne.
	2. Počas trvania mimoriadnej situácie, núdzového stavu alebo výnimočného stavu môže byť termín na predkladanie návrhov na ocenenie zmenený. O zmene termínu na predkladanie návrhov na ocenenie informuje ministerstvo na svojom webovom sídle.

### Čl. 8 Účinnosť

Táto smernica nadobúda účinnosť 15. júna 2021.

**minister**

## Obsah

[Smernica č. 15/2021 o postupe pri morálnom oceňovaní 1](#_Toc74647338)

[Čl. 1 Príležitosti morálneho oceňovania 1](#_Toc74647339)

[Čl. 2 Ocenenie pri príležitosti Dňa učiteľov 1](#_Toc74647340)

[Čl. 3 Ocenenie pri príležitosti Medzinárodného dňa študentstva 3](#_Toc74647341)

[Čl. 4 Predkladanie návrhov 3](#_Toc74647342)

[Čl. 5 Komisia pre morálne oceňovanie 5](#_Toc74647343)

[Čl. 6 Finančné zabezpečenie 5](#_Toc74647344)

[Čl. 8 Účinnosť 5](#_Toc74647345)

[Obsah 6](#_Toc74647346)

1. ) Príkaz ministra č. 16/2021, ktorým sa zriaďuje Komisia Ministerstva školstva, vedy, výskumu a športu Slovenskej republiky pre morálne oceňovanie [↑](#footnote-ref-1)